Държавен вестник, бр. 88, 2008 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  88
(3) Началникът на щаба замества команди-
ра на дивизиона при неговото отсъствие, въз
основа на писмена заповед.
Чл. 148. Началникът на щаба организира
работата на щаба по подготовката и воденето
на бойните действия, планира мероприятия по
бойното, специалното, материалното и техни-
ческото осигуряване и осъществява контрол за
изпълнение на заповедите и разпорежданията
на командира на дивизиона.
Чл. 149. Началникът на щаба е длъжен:
1. да знае състоянието на корабите и хода на
изпълнението на поставените им задачи;
2. да разработва и да организира всички не-
обходими мероприятия за поддържане и пови-
шаване боеспособността на дивизиона и да ги
привежда в съответствие с указанията на ко-
мандира на дивизиона;
3. по указания на командира на дивизиона да
разработва плана за подготовката и да осъщес-
твява контрол за изпълнението му, постоянно
да повишава оперативно-тактическата подго-
товка на офицерите от щаба, да обобщава поло-
жителния опит от подготовката и да го раз-
пространява на корабите;
4. да организира всички видове осигурява-
ния за провеждане на подготовката;
5. да осъществява контрол за състоянието
на организацията на службата и военната дис-
циплина на корабните подразделения и за из-
пълнението на изискванията и заповедите;
6. постоянно да се грижи за непрекъснатата
работа на системите за управление, на средствата
за свръзка и техническото наблюдение на кора-
ба, осигуряващи управлението на дивизиона;
7. да контролира дейността на регистратура-
та за класифицирана информация;
8. да организира хода на учебната практика
и стажа на курсантите, пристигащи в дивизио-
на от учебни заведения;
9. да знае деловите и моралните качества на
командирите на кораби, старши помощник-
командирите (помощник-командирите) на ко-
раби, офицерите и старшините от щаба;
10. да провежда занятия с офицерите от щаба
и да ръководи подготовката на флагманския
команден пункт (ФКП);
11. да разработва плана за бойната готов-
ност и мобилизация на дивизиона и да ръково-
ди работата на допуснатите до него лица.
Чл. 150. Началникът на щаба контролира
комплектуването на корабите от дивизиона с
личен състав и взема мерки за поддържане еки-
пажите на корабите в пълен комплект.
Чл. 151. (1) Началникът на щаба следи за пра-
вилното използване на ресурсите на технически-
те средства и гориво-смазочните материали, за
поддържането на корабите на полагащите се за-
паси от продоволствие, вода, гориво-смазочни
материали, боеприпаси и други материали и чрез
снабдителните органи взема мерки за своевре-
менното им попълване до установените норми.
(2) Началникът на щаба на дивизиона из-
вършва проверките, които са предвидени в раз-
дела за задълженията на началник на щаба на
поделение от Устава за войсковата служба на
Въоръжените сили на Република България.
Чл. 152. При привеждане в изпълнение на
решенията на командира на дивизиона и при
необходимост началникът на щаба има право
да отдава разпореждания до подчинените на
командира на дивизиона лица от негово име. За
всички най-важни, отдадени от него разпореж-
дания, началникът на щаба докладва на коман-
дира на дивизиона.
Чл. 153. През време на поход началникът на
щаба организира в дивизиона наблюдението за
обстановката, контролира поддържането от
корабите на походния ордер и следи за изпъл-
нението на сигналите и разпорежданията на
командира на дивизиона. За целта на флагман-
ския команден пункт (ФКП) той организира
оперативно дежурство на походния щаб.
Чл. 154. При стоянка на корабите на рейд
или в гавана началникът на щаба контролира
за изпълнението от корабите на Правилата за
рейдова служба.
Чл. 155. (1) Началникът на щаба осигурява
командира на дивизиона със свръзка.
(2) Всички средства за външна свръзка и за
техническо наблюдение на кораба, на който е
вдигнат флагът на командира на дивизиона,
освен част от средствата за свръзка, предоста-
вени на командира на кораба, преминават в
разпореждане на началника на щаба на дивизи-
она. Тяхната работа се ръководи от флагманс-
ките специалисти на дивизиона.
Чл. 156. (1) В дивизионите, където не е пред-
видена длъжност началник на щаб, за първи
заместник на командира на дивизиона се наз-
начава един от командирите на кораби, а из-
пълнението на задълженията, предвидени за
началник на щаба, които не изискват непосред-
ствено ръководство от страна на командира на
дивизиона, се възлагат на един от специалисти-
те на дивизиона.
(2) Назначенията по ал. 1 се извършват със
заповед на командира на съединението.
Раздел VIII
Дивизионни специалисти на корабен
дивизион
Чл. 157. (1) Дивизионните специалисти са
подчинени на началника на щаба на дивизиона
или на командира на дивизиона (където по щат
няма началник на щаба).
(2) Дивизионните специалисти ръководят
подготовката на бойните части и служби или
сектори и секции в дивизиона.
(3) Указанията на дивизионните специалис-
ти по организация на използването на оръжие-
то и техническите средства, а така също по
специалната подготовка, са задължителни за
целия личен състав на дивизиона.